# Esteban Félix Granero Molina

Esteban Félix Granero Molina (Pozuelo de Alarcón, 2 de juliol del 1987) més conegut com a Esteban Granero és un futbolista madrileny que juga com a centrecampista al Unión Deportiva Marbella.

## Carrera esportiva

Granero es va formar al planter del Reial Madrid CF, on va entrar amb vuit anys, passant per totes les seves categories inferiors. La temporada 2005-06, mentre jugava amb el Reial Madrid C a Tercera divisió, va guanyar la Copa de Campions, màxima competició espanyola a nivell juvenil. La mateixa temporada va ser nomenat millor jugador del Grup 7 de Tercera divisió per la Revista Don Balón, debutant també amb el Reial Madrid Castella a Segona contra l'Albacete Balompié.
Durant la temporada 2006-07 va jugar a Segona amb el Castella, sota les ordres de Míchel, esdevenint titular a l'equip blanc, i sent convocat assíduament amb el primer equip, juntament amb els seus companys del Castella, Rubén de la Red o Javi García. El 31 d'agost de 2007 va ser cedit al Getafe CF, on va jugar com a titular durant la temporada 2007-08. Al juliol de 2008 va signar pel Getafe CF per cinc temporades amb opció de recompra. Encara que un any després el Reial Madrid utilitzaria l'opció de recompra perquè Granero passés a formar novament part de la plantilla del club madrileny. Al club blanc Esteban no ha aconseguit la titularitat, jugant molts partits com a suplent. La temporada 2010-11 va perdre protagonisme amb Jose Mourinho com a entrenador. L'estiu del 2011 diversos equips anglesos es van interessar pel jugador, com l'Arsenal FC, el Liverpool FC o el Tottenham Hotspur FC.

### Queens Park Rangers

El 29 d'agost de 2012 va fitxar pel Queens Park Rangers de la Premier League anglesa, a canvi de 8.000.000 €. Després d'una temporada a Anglaterra, Granero va jugar 27 partits i marcà un sol gol, i al final de temporada el seu equip va descendir.

### Reial Societat

El 15 d'agost de 2013 fou cedit a la Reial Societat. El 17 de setembre, només un mes després del seu fitxatge, i mentre disputava el primer partit de la lligueta de la lliga de Campions, va patir una greu lesió, i es va trencar el lligament creuat anterior del genoll dret, cosa que el va obligar a passar pel quiròfan, amb un temps de recuperació previst de mig any. Va reaparèixer el darrer partit de lliga, a Anoeta contra el Vila-real CF (1:2) tot substituint Imanol Agirretxe al segon temps.
El juliol de 2014 la Reial Societat va arribar a un acord amb el Queens Park Rangers pel traspàs del jugador, per uns 4 milions d'euros. Granero signà un contracte de 4 anys, fins al 2018, amb el club basc.

### Espanyol

El 7 de juliol de 2017, Granero va signar contracte per tres anys amb el RCD Espanyol.

## Estadístiques

    Actualitzades a 25 d'agost de 2012.
| Club | Temporada | Lliga | Lliga | Lliga | Copa | Copa | Copa | Europa | Europa | Europa | Total | Total | Total |
| Club | Temporada | Partits | Gols | Assist | Partits | Gols | Assist | Partits | Gols | Assist | Partits | Gols | Assist |
| Real Madrid C | 2004–05 | 21 | 3 | - | - | - | - | - | - | - | 21 | 3 | - |
| Real Madrid C | 2005–06 | 27 | 6 | - | - | - | - | - | - | - | 27 | 6 | - |
| Real Madrid C | Total | 48 | 9 | - | - | - | - | - | - | - | 48 | 9 | - |
| Reial Madrid Castella | 2005–06 | 1 | 0 | 1 | - | - | - | - | - | - | 1 | 0 | 1 |
| Reial Madrid Castella | 2006–07 | 36 | 4 | - | - | - | - | - | - | - | 36 | 4 | - |
| Reial Madrid Castella | Total | 37 | 4 | 1 | - | - | - | - | - | - | 37 | 4 | 1 |
| Getafe CF | 2007–08 | 27 | 4 | 2 | 6 | 2 | 1 | 9 | 3 | 2 | 42 | 9 | 5 |
| Getafe CF | 2008–09 | 35 | 5 | 4 | 2 | 0 | 0 | 0 | 0 | 0 | 37 | 5 | 4 |
| Getafe CF | Total | 62 | 9 | 6 | 8 | 2 | 1 | 9 | 3 | 2 | 79 | 14 | 9 |
| Real Madrid CF | 2009–10 | 31 | 3 | 4 | 1 | 0 | 0 | 4 | 0 | 0 | 36 | 3 | 4 |
| Real Madrid CF | 2010–11 | 19 | 1 | 4 | 9 | 1 | 0 | 4 | 0 | 0 | 32 | 2 | 4 |
| Real Madrid CF | 2011–12 | 17 | 0 | 0 | 4 | 0 | 0 | 7 | 0 | 0 | 28 | 0 | 0 |
| Real Madrid CF | Total | 67 | 4 | 8 | 14 | 1 | 0 | 15 | 0 | 0 | 96 | 5 | 8 |
| Total a la seva carrera | Total a la seva carrera | 214 | 26 | 15 | 22 | 3 | 1 | 24 | 3 | 2 | 260 | 32 | 20 |

## Palmarès
### Reial Madrid CF

* 1 Primera Divisió: 2011-12
* 1 Copa del Rei: 2010-11
* 1 Supercopa d'Espanya: 2012

### Selecció espanyola

* Campionat d'Europa sub-19: 2006

## Notes i referències

* ↑ «El Madrid guanya el torneig davant un Valladolid que no trobar-se còmode» (en castellà). terra.es, 07-05-2006. Arxivat de l'original el 2014-08-08. [Consulta: 21 gener 2011].
* ↑ «Acuerdo por Granero - Web oficial del Getafe CF (castellà)». Arxivat de l'original el 2008-07-10. [Consulta: 13 juliol 2008].
* ↑ El Madrid fa oficial la tornada de Granero (castellà)
* ↑ Juan Carlos Díaz. «La Premier League tempta a Granero» (en castellà). Madrid: Marca.com, 12-07-2011. [Consulta: 12 juliol 2011].
* ↑ http://www.google.cat/hostednews/ukpress/article/ALeqM5jYt9D2ldgENq7Vfc9-REb3Y9U1Ig?docId=N0288971346363145221A%5BEnllaç+no+actiu%5D
* ↑ http://www.realsociedad.com/document/view/spa/169/166769/esteban-granero--cedido-a-la-real-sociedad
* ↑ «Esteban Granero s'estarà sis mesos de baixa per un trencament del lligament encreuat anterior del genoll dret». 324.cat, 18-09-2013. [Consulta: 31 juliol 2014].
* ↑ Badallo, Oscar. «Granero jugará en la Real hasta el 2018» (en castellà). Marca, 27-07-2014. [Consulta: 31 juliol 2014].
* ↑ «Granero, fourth signing!». RCD Espanyol, 07-07-2017 [Consulta: 13 juliol 2017].
* ↑ Inclou la Copa del Rei i la Supercopa
* ↑ Lliga de Campions, Copa de la UEFA i Supercopa

## Enllaços externs

* EstebanGranero.Net Arxivat 2010-03-16 a Wayback Machine.
* Estadístiques a transfermarkt.de Arxivat 2009-07-14 a Wayback Machine. (alemany)